**Nagykereki Községi Önkormányzat 6.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid

jegyző

**ELŐTERJESZTÉS**

*lakossági ivóvíz-szolgáltatás ráfordítás támogatása pályázatról*

A Debreceni Vízmű Zrt. – mint a Nagykereki Községet ellátó víziközmű-szolgáltató – a vízgazdálkodásért felelős miniszter által, Magyarország 2024. évi központi költségvetéséről szóló 2023. évi LV. törvény 3. melléklet, A helyi önkormányzatok kiegészítő támogatásai melléklet 2.1.1. pont szerinti lakossági víz- és csatornaszolgáltatás támogatására kiírt pályázatában szabályozottaknak megfelelően elkészítette a lakossági ivóvíz-szolgáltatás ráfordítás csökkentését szolgáló 2024. évi támogatás pályázati igénybejelentés anyagát.

A pályázat pozitív elbírálása esetén a támogatás az 1. tábla összesítő adatlapon megjelölt Nagykereki Község Önkormányzata (támogatás kedvezményezettje) számlaszámára átutalásra kerül a Magyar Államkincstár által, melyet a pályázati kiírás 11.2. pontja értelmében a kedvezményezett a támogatás számláján való jóváírását követő 3 munkanapon belül egy összegben a Debreceni Vízmű Zrt., mint víziközmű szolgáltató rendelkezésére bocsájt.

Kérem a képviselő-testületet az előterjesztés megtárgyalására, melyhez javaslom elfogadni az alábbi

**H a t á r o z a t i j a v a s l a t o t**:

Nagykereki Községi Önkormányzata a Debreceni Vízmű Zrt. – mint a Nagykereki Községet ellátó víziközmű-szolgáltató által elkészített lakossági ivóvíz-szolgáltatás ráfordítás támogatása pályázatot be kívánja nyújtani.

Felhatalmazza a polgármestert a szükséges nyilatkozatok megtételére.

**Felelős:** Zilai Károly polgármester

**Határidő:** azonnal

Nagykereki, 2024. június 20.

**Zilai Károly**

**polgármester**